La Policia Local d’Algemesí estrena el primer vehicle elèctric de l’ajuntament
15 de Gener de 2020

Es tracta del nou cotxe de la patrulla rural i mediambiental de la Policia Local d’Algemesí que ha adquirit el consistori amb una subvenció de la Diputació de València.

Un vehicle tot camí totalment elèctric amb una autonomia de més de 400 kilòmetres que ja està utilitzant-se per a les tasques de la patrulla mediambiental en l'àmbit rural de la ciutat.

L'alcaldessa Marta Trenzano ha assenyalat que este vehicle és una mostra de la ferma aposta de l'Ajuntament per tindre cura del medi ambient. Una aposta que anirà creixent amb la compra de més vehicles d'este tipus per als serveis municipals que ho necessiten.

Per la seua banda, el comissari en cap de la Policia Local, Erich Vanacloig, ha destacat que amb el vehicle totalment ecològic es pretén continuar desenvolupant la tasca de prevenció i persecució de delictes en l'àmbit rural.